بمت تهلوکه‌سیزلیک شوراسی خوش گورو، اولوسلار آراسی باریشین و تهلوکه‌سیزلیگین دستکلنمه‌سی مسئله سی ایله باغلی 2686 سایلی قطعنامه قبول ائدیب.
سندین قبولونا تهلوکه‌سیزلیک شوراسینا داخیل اولان 15 اؤلکه‌نین هامیسی یئکدیل‌لیکله راضی‌لیق وئریب.
قطعنامه ده بمت-یه عضو دؤولت‌لرین بیر-بیری ایله باریش شرایطینده یاشاماغا طرفدار اولدوغو وورغولانیر، اقتصادی، سوسیال، مدنی و اینسانی پروبلئم‌لرین حلینده اولوسلار آراسی امکداشلیغین ضروری‌لیگی تصدیق‌لنیر. بون‌دان باشقا، بوتون بولگه لرده سلاح‌لی موناقیشه‌لرین قارشی‌سی‌نین آلینماسی اوچون سعی‌لرین داوام ائتدیریلمه‌سی قئید اولونور.
عضو دؤولت‌لرین نوماینده‌لری نیفرت نطقی، دزینفورماسیون، او جمله‌دن سوسیال شبکه‌لر واسیطه‌سیله تؤره‌دیلن زوراکی‌لیق فاکتلاریندان‌ درین ناراحات اولدوق‌لارینی بیلدیریب‌لر.
بمت تهلوکه‌سیزلیک شوراسی بوتون اولوسلار آراسی و بولگه‌سل تشکیلات‌لاری عیرقی، ائتنیک منسوبیتی، جینسی، دینی و دیلینه گؤره آیری-سئچکیلیگین یاراتدیغی زوراکی‌لیغی، نیفرت نطقی آچیق شکیلده پیسلمه‌یه چاغیریر.
